Shvetsiyaning Malmyo okrug sudi Byurlyov kommunasida istiqomat qiluvchi 34 yoshli shaxs 6 oylik qamoq jazosiga hukm qilindi. U Facebook ijtimoiy tarmog‘idagi sahifasi orqali terrorchilik tashkilotini moliyalashtirishga chaqirganlikda ayblangan. Bu 2014 yilda qabul qilingan, terrorizmni qo‘llab-quvvatlashning har qanday shakliga qarshi qonun bo‘yicha qo‘llangan ilk hukm bo‘ldi. Sud ayblanuvchini qonunning asosiy moddalari bo‘yicha aybdor deb topgan, garchi uning o‘zi ayblovni inkor etgan bo‘lsada. 2015 yilning bahorida Shvetsiya davlat xavfsizlik xizmati jangarilarga qurol-yarog‘ uchun pul yig‘ish da’vat qilingan sahifaga e’tibor qaratgandi. Prokurorning tasdiqlashicha, 2014 yilning kuzidan 2015 yilning bahorigacha ayblanuvchining sahifasida "Jabhot an-Nusra", IShID va "Ahror ash-Shom" kabi guruhlar uchun pul yig‘ishga chaqirilgandi.